Mikhail Gorbachev

Michail Sergeevich Gorbachev o Gorbachov (in russo: Михаил Сергеевич Горбачёв, [gərbʌˈʨof]; Pivolnoe, 2 de martio 1931 – Moscova, 30 de augusto 2022) era un politico sovietic (desde 1991, russe) qui serviva como octave e ultime capite de stato del Union Sovietic de 1985 a 1991, anno del dissolution del pais e creation del Federation Russe. Ille coperiva le carga de Secretario General del Partito Communista del Union Sovietic desde 1985, de Presidente del Praesidium del Soviet Supreme de 1988 a 1989, de Presidente del Soviet Supreme de 1989 a 1990, atque de prime e unic Presidente del Union Sovietic de 1990 a 1991. A nivello ideologic, Gorbachev adhereva initialmente al Marxismo-Leninismo ma se moveva verso le social-democratia al principio del annos 1990. Con su politicas de Glasnost (transparentia) e Perestrojka (reconstruction), ille effectivemente aviava le URSS communista totalitari verso un democratisation del societate e un liberalisation del mercato, duciente de facto le systema sovietic al disgregation.